OpenLLM-France/wikimedia huggingface dataset:
# Zona avançada d'aturada

Una zona avançada d'aturada és un senyal de trànsit horitzontal, és a dir, pintada al terra de la via de circulació, que permet que determinats tipus de vehicles s'aturin en una posició més avançada per poder arrencar abans, per exemple, quan un semàfor es posa verd.
Aquestes zones solen associar-se amb vehicles que tenen alguna mena de prioritat especial (com els autobusos de transport públic) o que necessiten més protecció (com les bicicletes).
La zona avançada per a bicicletes està implantada amb diferents densitats als Països Baixos, Bèlgica i Dinamarca, i en alguns llocs de Gran Bretanya, com Londres, dels Estats Units, com Nova York o Portland (Oregon), i del Canadà, com Toronto.
La zona avançada per a bicicletes sol anar associada a alguna mena de carril de circulació reservat per a bicicletes. Les bicicletes poden passar la primera línia d'aturada, on s'aturen la resta de vehicles, i avançar fins a una posició on són més visibles. Des d'aquesta posició avançada les bicicletes podran arrencar abans i sense perill de ser envestits pels vehicles que girin cap al seu costat (típicament la dreta), o poden assolir sense perill el carril més llunyà per poder girar cap a l'altre costat (típicament l'esquerra) mentre els altres vehicles estan aturats més enrere.
L'Ajuntament de Barcelona ha fet les denominades "zones avançades per a motos" en semàfors d'alguns carrers amb molt de trànsit, exclusivament per a motocicletes, perquè les motos s'aturin en una posició més avançada a la resta de vehicles. Segons l'Ajuntament de Barcelona, que és una de les ciutats amb més motos per habitant de tot Europa, així s'eviten avançaments perillosos quan el semàfor es posa verd, es facilita que els cotxes vegin millor les motos i que els motoristes vegin els vianants.

## Referències

* ↑ Barcelona estrena noves zones avançades per a motos
# Wise (Virgínia)

Wise és una població dels Estats Units a l'estat de Virgínia. Segons el cens del 2000 tenia 3.255 habitants.

## Demografia

Segons el cens del 2000, Wise tenia 3.255 habitants, 1.424 habitatges, i 868 famílies. La densitat de població era de 409,4 habitants per km².
Dels 1.424 habitatges en un 26,3% hi vivien nens de menys de 18 anys, en un 47% hi vivien parelles casades, en un 10,3% dones solteres, i en un 39% no eren unitats familiars. En el 34,6% dels habitatges hi vivien persones soles el 14% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,17 i el nombre mitjà de persones que vivien en cada família era de 2,79.
Per edats la població es repartia de la següent manera: un 19,7% tenia menys de 18 anys, un 11,3% entre 18 i 24, un 30,7% entre 25 i 44, un 23,4% de 45 a 60 i un 15% 65 anys o més.
L'edat mediana era de 38 anys. Per cada 100 dones de 18 o més anys hi havia 99,7 homes.
La renda mediana per habitatge era de 28.531$ i la renda mediana per família de 36.875$. Els homes tenien una renda mediana de 30.170$ mentre que les dones 21.389$. La renda per capita de la població era de 18.760$. Entorn del 12,6% de les famílies i el 15,6% de la població estaven per davall del llindar de pobresa.

## Personatges il·lustres

* George C. Scott (1927 - 1999), actor

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wise». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
* ↑ «Geographic Comparison Table- Wise». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
Viccionari
# Yarma çorbası

Yarma çorbası o Yoğurtlu yarma çorbası (Sopa de yarma o sopa de yarma amb iogurt respectivament) és una çorba (sopa) de la cuina turca. Es fa amb "yarma" (tr), un producte de blat, que es fa servir també per fer keşkek, farina de blat, i iogurt com a ingredients bàsics. Hi ha gent que també afegeix cigrons a aquest plat.

## Vegeu també

* Lebeniye
* Yayla çorba
* Yuvalama

## Referències

* ↑ «Yoğurtlu Yarma Çorbası Tarifi | Yemek Tarifleri» (en turc). YEMEK TARIFLERI, 23-07-2015. Arxivat de l'original el 23-07-2015. [Consulta: 19 octubre 2022].
* ↑ Atalar, Yasemin. «Yarma Çorbası Tarifi, Nasıl Yapılır?» (en turc), 27-06-2021. [Consulta: 19 octubre 2022].

## Enllaços externs

* Imatges de "yarma çorbası"
# Zonotriche

Zonotriche és un gènere de plantes de la família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.

## Taxonomia

* Zonotriche brunnea (J.B. Phipps) Clayton
* Zonotriche decora (Stapf) J.B. Phipps
* Zonotriche inamoena (K. Schum.) Clayton
# ZX BASIC (SDK)

ZX BASIC és un compilador creuat pel llenguatge de programació BASIC. Compila programes en BASIC (en un PC) per ser executats en ordinadors ZX Spectrum o en els seus emuladors. Tradueix programes en BASIC al codi assemblador del processador Z80 del ZX Spectrum. A la vegada, aquest codi resultant és fàcilment portable a altres plataformes Z80 (per exemple Amstrad i MSX). ZX BASIC és un SDK escrit completament en Python. L'SDK s'ha implementat mitjançant l'eina de compilació PLY (Python Lex/Yacc).
La sintaxi de ZX BASIC intenta mantenir la màxima compatibilitat amb la de Sinclair BASIC, però també incorpora funcions noves, la majoria extretes del dialecte FreeBASIC.

## Referències

* ↑ https://zxbasic.readthedocs.io/en/latest/about/
* ↑ https://zxbasic.readthedocs.io/en/latest/syntax/

## Enllaços externs

* Podcast Compilador Boriel ZX Basic xerrada amb l'autor sobre el ZX BASIC.
* Podcast Algoritmos en ZX BASIC presentat per l'autor.
# Za sada bez dobrog naslova

Za Sada Bez Dobrog Naslova (serbi: Una pel·lícula sense nom) és una pel·lícula dramàtica iugoslava de 1988 dirigida per Srđan Karanović. Va guanyar el premi Tulipa d'Or al Festival Internacional de Cinema d'Istanbul el 1989.

## Argument

En una ciutat de Kosovo, es va acabar brutalment amb l'amor entre una dona sèrbia i un albanès. El director de la capital surt amb una càmera de vídeo per filmar els participants de l'acte, la feina dels cossos d'investigació i les famílies dels amants. La història es desenvolupa a través de l'entrellaçat de diverses capes: registres oficials de televisió, vídeos personals del director, el seu intent de fer un llargmetratge a partir del material. Cadascú té la seva pròpia actitud sobre aquest esdeveniment, la seva pròpia visió i dona els seus consells per a la millor solució.

## Repartiment

* Meto Jovanovski : Reditelj
* Mira Furlan : Glumica
* Sonja Jaceveska
* Čedomir Orobabić : Miroljub
* Boro Begović
* Eva Ras
* Jelica Sretenović
* Mladen Andrejević

## Referències

* ↑ «Za-Sada-Bez-Dobrog-Naslova - Trailer - Cast - Showtimes - NYTimes.com». www.nytimes.com. Arxivat de l'original el 17 June 2015. [Consulta: 13 gener 2022].
* ↑ Za sada bez dobrog naslova a kinokustanac.hr

## Enllaços externs

* Tràiler de la pel·lícula a YouTube
# Zaaguin Sala

Zaaguin Sala (en rus: Заагин Сала) és un poble (un possiólok) de Calmúquia, a Rússia, segons el cens del 2012 tenia 27 habitants. Pertany al districte municipal de Tróitskoie.

## Referències

* ↑ «Калмыцкие топонимы Астраханской области — автореферат и диссертация по филологии.». Arxivat de l'original el 2014-10-09.
* ↑ «Карты Генштаба L-38 (А) 1:100000. Республика Калмыкия и Ростовская область.». Arxivat de l'original el 2015-02-04.
* ↑ Бага-Чоносовское сельское муниципальное образование (История)
# Zarélie

Zarélie (en rus: Зарелье) és un poble de l'óblast de Nóvgorod, a Rússia, segons el cens del 2010 tenia 23 habitants.

## Referències

* ↑ «Barashikha». GeoNames.
* ↑ Приказ Министерства природных ресурсов Российской Федерации от 28 марта 2007 г. № 68 «Об утверждении Перечня лесорастительных зон и лесных районов Российской Федерации»
* ↑ «Схема территориального планирования Маловишерского муниципального района». Федеральная государственная информационная система территориального планирования (ФГИС ТП).
* ↑ Koriakov, I. B.. «База данных «Этно-языковой состав населённых пунктов России»». Arxivat de l'original el 2016-03-14.
# Zarétxie (Bélgorod)

* Per a altres significats, vegeu «Zarétxie».
Zarétxie - Заречье (rus) - és un poble (un khútor) de l'óblast de Bélgorod, a Rússia. El 2010 tenia 29 habitants. Pertany al districte (raion) de Xebékino.

## Referències

* ↑ «Znamenka» (en anglès). GeoNames. Arxivat de l'original el 2022-01-29. [Consulta: 29 gener 2022].
* ↑ «Генеральный план Шебекинского городского округа». Федеральная государственная информационная система территориального планирования (ФГИС ТП). Arxivat de l'original el 2021-05-27. [Consulta: 29 gener 2022].
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 29 gener 2022].
# Ymonville

Ymonville és un municipi francès, situat al departament d'Eure i Loir i a la regió del Centre - Vall del Loira. El 2021 tenia 486 habitants.

## Referències

* ↑ «Populations légales 2021» (en francès). INSEE, 28-12-2023. [Consulta: 27 gener 2024].
# Zolotoi Rog

El Zolotoi Rog (en rus: Золотой Рог, zolotoi rog, literalment: el Corn d'Or) és una badia estreta i llarga amb forma de corn ubicada a l'extrem meridional de la costa de la península de Muraviov-Amurski, al nord de l'estret del Bòsfor oriental. Al llarg de la badia s'hi troba ubicat el port de la ciutat de Vladivostok, a Rússia.
La badia entra terra endins de la península de Muraviov-Amurski, que divideix en dos el golf de Pere el Gran, entre el cap de Tigrovi i el cap de Goldobina. Té una longitud de 6,5 km, una amplitud de 600 m i una profunditat variant d'entre 20 i 27 metres. A l'oest, la península de Xkota separa el Corn d'Or de la badia d'Amur.

## Descripció

Les profunditats de l'aigua a l'entrada de la badia són de 20-27 m i van disminuint gradualment, fins que als amarradors les profunditats oscil·len entre 15,2 i 5,2 metres. Anteriorment, les costes de la badia del Corn d'Or eren majoritàriament muntanyoses i empinades, però foren artificialment anivellades i les zones amb instal·lacions portuàries ampliades. La costa de la part superior de la badia és baixa i hi desemboca el riu Obiasnènia (en rus: Объяснения). Gairebé tot el llarg la costa està reforçada amb murs i dotada d'amarradors i molls.
El pont del Corn d'Or (en rus: мост Золотой Рог, most zolotoi rog) creua la badia, connectant el centre de Vladivostok amb el barri perifèric de Txurkin (Чуркин).

## Història

Fins a mitjans del segle xix la badia era coneguda pel nom xinès «Haishenwai» (trad. del xinès 海參崴, ex. 海参崴, pinyin Hǎishēnwǎi).
El golf de Pere el Gran es va fer conegut a Europa a partir del 1852, gràcies a un ballener francès que accidentalment hi va haver de passar l'hivern. Segons alguns informes, el mateix ballener ja havia visitat del Corn d'Or el 1851.
El 1855, la fragata britànica «Winchester» i el baixell de vapor «Barracuda» de l'esquadró anglo-francès també van visitar el Corn d'Or durant la guerra de Crimea, a la recerca de l'esquadró rus de l'almirall de la marina imperial russa Vassili Zavoiko. Els britàtics batejaren la badia amb el nom de «Port May».
El 1859 el comte Nikolai Muraviov-Amurski donà a la badia el nom actual de Zolotoi Rog o Corn d'Or, degut a la seva similitud amb el corn d'Or de Constantinoble. Axí mateix, l'estret que separa la península de Muraviov-Amurski de l'illa Ruski fou batejat amb el nom de Bòsfor oriental, manllevat del Bòsfor de l'antiga capital romana d'Orient. El comte va ordenar l'establiment d'un lloc militar a la badia, el qual four anomenat Vladivostok.

## Referències

* 1 2 Matveev, Nikolai. Краткий исторический очерк г. Владивостока (en rus). Тихоокеанское издательство "Рубеж", 2012, p. 512. ISBN 978-5-85538-050-7.
# Zolotoruda

Zolotoruda (en rus: Золоторуда) és un poble (un possiólok) de l'óblast de Sverdlovsk, a Rússia, segons el cens del 2010 tenia 15 habitants.

## Referències

* ↑ Статья об открывшемся новом ФАПе в посёлке Белоречка
* ↑ «Поселок Басьяновский». Свердловская областная универсальная научная библиотека им. В. Г. Белинского. [Consulta: 18 agost 2019].
* ↑ «Об отнесении рабочего поселка Басьяновский, расположенного на территории Верхнесалдинского района, к категории сельских населенных пунктов к виду поселок, Закон Свердловской области от 21 июля 2004 года №54-ОЗ». docs.cntd.ru. Arxivat de l'original el 2018-04-23. [Consulta: 22 abril 2018].
# Záhor

Záhor és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1326.
# Záborie (Eslovàquia)

* Per a altres significats, vegeu «Zaborie».
Záborie és un poble i municipi d'Eslovàquia que es troba a la regió de Žilina, al centre-nord del país.
# Záhorská Ves

Záhorská Ves és un poble i municipi d'Eslovàquia que es troba a la regió de Bratislava, a l'extrem occidental del país, prop de la frontera amb Àustria.

## Història

La primera menció escrita de la vila es remunta al 1557.

## Persones il·lustres

* Lucia Popp (1939-1993): soprano eslovaca
# YoMeryl

YoMeryl és el nom d'un duo d'art pop fundat el 2014 i format per Bronwyn Lundberg i Sarah Zucker. El nom també es refereix a la seua galeria i estudi de disseny. Lundberg i Zucker són, a més, parella amorosa des de fa molt de temps.
YoMeryl va arribar a crear murals públics a gran escala per a la ciutat de West Hollywood. i animacions GIF per als Centres per al Control i Prevenció de Malalties i l'estudi Super Deluxe.

## Referències

* ↑ Bendix, Trish. «Rachel Maddow, Kate McKinnon get the GIF treatment from lesbian artists». After Ellen. Totallyher Media, LLC, 19-11-2014. [Consulta: 7 març 2015].
* ↑ «“The Kicks Of Route 66”, A New 7 X 684-Foot Mural By Yomeryl, Installed In West Hollywood». West Hollywood Lifestyle. Arxivat de l'original el 27 d’octubre 2019. [Consulta: 14 juliol 2017].
* ↑ «Get Your Kicks Seeing Route 66 on Santa Monica at Crescent Heights». Wehoville. [Consulta: 14 juliol 2017].
* ↑ «‘Start Talking. Stop HIV.’ GIF Campaign Raises Awareness About HIV Education And Stigma». Huffington Post. [Consulta: 14 juliol 2017].
* ↑ Salomone, Andrew «Get Lost in the Sauce with Hypnotic Pop Culture Mandalas». Vice, 27-01-2017 [Consulta: 27 octubre 2019].
# Àïxa

Àïxa és el nom dels següents personatges:
Àïxa forma part del nom de molts personatges:
* Aisha bint Hussein, princesa jordana
* Àixa al-Mannubiyya, santa tunisiana del segle xiii
* Àïxa bint Abd-al-Aziz, filla d'Egilona i esposa de Fortun ibn Qassi
* Àïxa bint Abi-Bakr, filla d'Abu-Bakr as-Siddiq i esposa del profeta Muhàmmad

## Notes

* ↑ Per a l'elaboració d'aquest llistat s'ha respectat la forma emprada a la Viquipèdia i s'ha seguit estrictament una ordenació alfabètica. S'ha pres com a criteri per a la inclusió a la llista que en el nom de l'article hi aparegués el nom Àïxa, tot i que no en fos el nom principal
# Àïxa al-Mannubiyya

Àïxa bint Imran ibn al-Hajj Sulayman (àrab: عائشة بنت عمران بن الحج سليمان, ʿĀʾixa bint ʿImrān ibn al-Hajj Sulaymān), més coneguda com a Àïxa al-Mannubiyya (àrab: عائشة المنوبية, ʿĀʾixa al-Mannūbiyya), sàyyida al-Mannubiyya (àrab: السيدة المنوبية, as-sayyida al-Mannūbiyya) o lal·la al-Mannubiyya (àrab: للاّ المنوبية, lallā al-Mannūbiyya, transcrit localment Lalla Manoubia) fou una santa tunisiana del segle xiii. La seva nisba deriva del seu lloc de naixement, Mannuba, 8 km a l'oest de Tunis.
Per no casar-se amb un cosí es va escapar a Tunis i va dur una vida ascètica en un alfòndec (qaysariyya) prop d'una de les portes de la ciutat, Bab al-Fal·laq (després Bab al-Gurjan), al sud-est de la ciutat. Les fonts discrepen en la data de la seva mort, bé el 20 d'abril de 1257 bé el 19 de novembre de 1255.
# Àzhar (nom)

Àzhar és un nom masculí àrab (àrab: أزهر, Azhar) que literalment significa ‘resplendent’, ‘brillant’, ‘clar’. Si bé Àzhar és la transcripció normativa en català del nom en àrab clàssic, també se'l pot trobar transcrit Azhar... Aquest nom també el duen musulmans no arabòfons que l'han adaptat a les característiques fòniques i gràfiques de la seva llengua.

## Notes

* ↑ Castells Criballes, Margarida; Cinca Pinós, Dolors. Diccionari Àrab-Català. Barcelona: Enciclopèdia Catalana, 2007, p. s.v. «زهر». ISBN 978-84-412-1546-7.
* ↑ Corriente, Federico. Diccionario árabe-español. Madrid: Instituto Hispano-Árabe de Cultura, 1977, p. s.v. «زهر». ISBN 8460008428.
* ↑ Cortés, Julio. Diccionario de árabe culto moderno: Árabe-español. Madrid: Gredos, 1996, p. s.v. «زهر» (Biblioteca Románica Hispánica). ISBN 8424917944.
* ↑ Vegeu aquí les normes de transcripció simplificada dels mots àrabs.
* ↑ Excepte en el cas de personalitats àrabs contemporànies que hagin usat personalment transcripcions específiques i singulars del seu nom, es recomana, sobretot per als personatges històrics, emprar sempre la forma catalana normativa.
# Jalpaiguri

Jalpaiguri és una ciutat i municipalitat de Bengala Occidental, Índia, capital del districte de Jalpaiguri, a 26° 31′ N, 88° 44′ E﻿ / ﻿26.52°N,88.73°E﻿ / 26.52; 88.73 a la riba dreta del Tista. Al cens del 2001 consta amb 100.212 (que el 1901 eren 9.708 habitants i 7.936 el 1881). A l'altre costat del riu hi ha l'antic Barnes Ghat, estació ferroviaria. La municipalitat es va formar el 1885 però abans ja era una unió municipal. Fou també la residència del comissionat de la divisió de Rajshahi.

## Història

Vegeu: Districte de Jalpaiguri

## LLocs interessants

* Jalpaiguri Rajbari (Palau del raja) a Rajbaripara.
* Riu Tista
* Riu Karala
* Jalpaiguri Nawab Bari (palau del nawab)
* Jubilee Park, parc a la vora del Tista
* Forensic Science laboratory, laboraroria forense, el primer de l'Índia
* Ghat del raja Shaheber
* Rabindra Bhawan (o Arya Natya Samaj).
* Prac del Tista (Teesta Udyan), per canalla, a la vora del riu Karala
* Sarojendra Deb Raikat Kala Kendra, galeria d'art
* Estadi Club de la Ciutat
* Jogomaya Kalibari, temple dedicat a Kali a Paharpur.
* Camps de té (Karala Valley Tea Garden, Raipur Tea garden, Jaipur Tea garden, Denguajhar Tea Garden)
* Temple de Jalpesh, dedicat a Xiva, a 15 km
* Temple Jatileshar
* Jaldapara Wildlife sanctuary a uns 50 km
* Parc Nacional de Gorumara, al nord del districte

## Imatges

A la wikipèdia anglesa (restringides per als altres projectes)

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.

## Enllaços externs

* Jalpaiguri - Lloc web oficial
# 1594
## Esdeveniments

* 27 de febrer - Enric IV de França és coronat rei de França a Chartres.
* Tibi (l'Alcoià), es construeix el primer embassament d'Europa.
* Solsona va ser proclamada ciutat.

## Naixements
### Països Catalans

* 16 de febrer - Barcelona: Juliana Morell, humanista, teòloga, traductora i escriptora (m. 1653).
* 23 d'abril - Viladrau (Osona): Joan Sala i Ferrer, "Joan de Serrallonga", bandoler català. (m. 1634)

### Resta del món

* 25 de març - Amsterdam: Maria Tesselschade Visscher, poeta i gravadora neerlandesa, de l'Edat d'Or neerlandesa (m. 1649).

## Necrològiques

* 31 de maig, Venècia: Jacopo Comin, més conegut com a Tintoretto o Jacopo Tintoretto, un dels grans pintors de l'escola veneciana (n. 1518-19).
* Nizam al-Din Ahmad ibn Muhammad Mukim al-Harawi, historiador persa.

## Referències

* ↑ de Ahumada, Laia. «Juliana Morell, una humanista catalana - Institut Nova Història». Institut Nova Història, 01-05-2010. [Consulta: 2 maig 2020].
* ↑ «Joan de Serrallonga | enciclopèdia.cat». [Consulta: 21 abril 2020].
* ↑ Smits-Veldt, Mieke. «Visscher, Maria Tesselschade Roemersdr. (1594-1649)». Resources Huygens ING. Digitaal Vrouwenlexicon van Nederland, 17-09-2019. [Consulta: 25 març 2020].
* ↑ «Tintoretto, Jacopo Robusti - Colección - Museo Nacional del Prado». [Consulta: 31 maig 2020].
# 272 aC

El 272 aC va ser un any del calendari romà prejulià. Durant la República i l'Imperi Romà, era conegut com a any del consolat de Cursor i Màxim (o, més rarament, any 482 ab urbe condita o de la fundació de la ciutat). L'ús del nom «272 aC» per referir-se a aquest any es remunta a l'alta edat mitjana, quan el sistema Anno Domini va ser el mètode de numeració dels anys més comú a Europa.

## Esdeveniments
### Antiga Grècia

* Cleònim, exclòs del tron d'Esparta, que anys abans havia ocupat Còrcira, d'on l'havia tret Demetri Poliorceta, apareix a Esparta demana ajuda a Pirros, rei de l'Epir perquè l'ajudi a conquerir el país. Pirros envaeix el Peloponès.
* Aristip I és tirà d'Argos amb l'ajut del rei macedoni Antígon II Gònatas, quan mor Pirros.
* Alexandre II de l'Epir succeeix el seu pare.

### República de Roma

* Aquest any són elegits cònsols Luci Papiri Cursor i Espuri Carvili Màxim.
* Després de la caiguda de Tàrent en mans dels romans, els samnites, els lucans i els brutis es sotmeten i demanen la pau. Finalitza la Quarta guerra samnita.
* Mani Curi Dentat i Luci Papiri Cursor, germà del cònsol, són nomenats censors i inicien la construcció de l'aqüeducte anomenat Aqua Annio Vetus. Es va finançar amb els tresors recollits de la victòria contra Pirros d'Epir. L'aqüeducte prenia aigua del riu Annio, i es va anomenar vetus (vell) després de què es construís l'Annio Novus, quasi tres-cents anys després.

## Necrològiques

* Pirros, rei de l'Epir. Arístees, un dels dirigents d'Argos, li demana ajuda per vèncer el seu rival Aristip. Havia entrat a la ciutat però va veure que no la podia conquerir i va voler marxar. En la fugida un soldat el fereix, i el rei el va voler matar. La mare del soldat, des d'un terrat li tira una pedra al cap que li causa la mort.

## Referències

* ↑ Funegan, Jack (et al.). Chronos, kairos, Christos : nativity and chronological studies. Winona Lake [IN]: Eisenbrauns, 1989, p. 115. ISBN 9780931464508.
* ↑ Diodor de Sicília. Biblioteca històrica, XX, 104, 105
* ↑ Plutarc. Vides paral·leles: Pirros, XXI, 30
* ↑ Polibi. Història, II, 45
* ↑ Sext Aureli Víctor. De Viris illustribus Urbis Romae, 31
* ↑ Niebhuhr, B.G.. «Der Lukanische, Bruttische, Vierte Samnitische Und Tarentinische Krieg». A: Römische Geschichte (llibre electrònic) (en alemany). tom III. Berlín: De Gruyter, 1832, p. 506–525. DOI 10.1515/9783111443430-026. ISBN 978-3-11-144343-0.
* ↑ Sext Juli Frontí. De Aquaeductibus Urbis Romae I,6
* ↑ Plutarc. Vides paral·leles: Pirros, XXI, 8, 30
# AIDAstella

AIDAstella és un creuer, construït a la drassana Meyer d'AIDA Cruises. És el setè vaixell de la sèrie Sphinx, precedit per les germanes AIDAdiva, AIDAbella, AIDAluna, AIDAblu, AIDAsol i AIDAmar. AIDAstella va sortir de la drassana de Meyer l'11 de març del 2013.
AIDAstella té la mateixa mida que les seves germanes (71,300 Tones Brutes). Dos propulsors de cinc hèlices el propulsen a 23 nusos.
Entre el 3 i el 8 de març de 2018, AIDAstella va estar al moll sec a Dubai. Amb la remodelació, es va incorporar una gelateria i un centre de jocs pel club. Diversos espais públics van ser reformats.

## Referències

* ↑ M/S AIDAstella, Fakta om fartyg Arxivat 2018-09-20 a Wayback Machine. (suec)
* ↑ GmbH, MEYER WERFT. «AIDAstella». [Consulta: 27 juny 2016].
* ↑ Staff, CIN «AIDAstella Gets Ice Cream Bar and More in Drydock» (en anglès-gb). , 14-03-2018.